APSTIPRINĀTS

Ar Rīgas vakara ģimnāzijas

direktora

2016.gada

 Rīk. Nr. GV-16-11-rs

**RĪGAS VAKARA (MAIŅU) VIDUSSKOLU KONKURSA**

**„Muzikālā pietura”**

**N O L I K U M S**

**I. MĒRĶIS UN UZDEVUMI**

1. Veicināt Rīgas vakarskolu audzēkņu spēju un talantu attīstību, nodrošinot iespēju radoši izpausties un izkopt savu individualitāti, neatkarīgi no vecumposma.
2. Atbalstīt talantīgākos skolēnus, motivējot viņus turpmākai aktīvai darbībai interešu izglītības nodarbībās.
3. Motivēt skolēnus lietderīgai brīvā laika pavadīšanai, radot priekšstatu par aktivitātēm citās Rīgas vakarskolās.
4. Attīstīt komunikācijas un sadarbības spējas un prasmes.
5. Veicināt skolēnus aktīvi piedalīties pilsētas un valsts mēroga interešu izglītības pasākumos.

**II. KONKURSA ORGANIZATORI**

1. Rīgas vakara (maiņu) vidusskolu konkursu „Muzikālā pietura” (turpmāk – Konkurss) organizē Rīgas vakara ģimnāzija (turpmāk – Ģimnāzija) sadarbībā ar Rīgas vakarskolām, Rīgas domes Izglītības, kultūras un sporta departamenta Sporta un jaunatnes pārvaldi.

**III. KONKURSA NORISES VIETA, LAIKS**

1. Konkursa norises laiks 2016. gada 6. aprīlis, plkst. 16.00 Rīgas vakara ģimnāzijas aktu zālē, Gaiziņa ielā 1, Rīgā.

**IV. KONKURSA DALĪBNIEKI**

1. Konkursā piedalās Rīgas vakara (maiņu) vidusskolu interešu izglītības pulciņu dalībnieki (turpmāk – Dalībnieki).

**V. NOSACĪJUMI**

1. Dalībnieki piedalās divās kategorijās:
	1. 1. kategorijā „Solisti” – 3 - 4 pārstāvji no skolas;
	2. 2. kategorijā „Vokālie ansambļi/instrumentālās grupas” 1 - 2 kolektīvi no izglītības iestādes.
2. Katrs Dalībnieks vai vokālās grupas pārstāvis pirms priekšnesuma sniedz īsu mutisku stāstījumu par sevi, nosaucot vārdu, uzvārdu, vecumu, skolu vai pulciņu, kurā darbojas, un īsi raksturo sava priekšnesuma izvēli, ideju.
3. Visas dziesmas Dalībniekiem jādzied no galvas!

**VI. REPERTUĀRS**

1. Konkursa individuālais Dalībnieks vai mazā grupa sagatavo dziesmu par ģimenes, pilsētas, valsts tematiku un brīvās izvēles dziesmu (kopā 2 dziesmas).

**VII. PIETEIKŠANĀS KONKURSAM**

1. Izglītības iestādes pārstāvis aizpilda pieteikumu (1. pielikums) un nosūta elektroniski uz e-pastu rvakg@riga.lv līdz 2016. gada 1. aprīlim.

**VIII. ŽŪRIJA, VĒRTĒŠANAS KRITĒRIJI, APBALVOŠANA**

1. Konkursu vērtē Ģimnāzijas izveidota un saskaņota neatkarīgā žūrija.
2. Vērtēšanas kritēriji:
	1. mākslinieciskais un tehniskais sniegums (satura atklāsme, vokālie izteiksmes līdzekļi);
	2. individualitāte, uzdrošināšanās, individuālais pienesums;
	3. stila izjūta (izpildījuma atbilstība izvēlētā žanra stilistikai);
	4. skatuves kultūra;
	5. mākslinieciskais kopiespaids.
3. Kolektīvu priekšnesumu vērtē 50 punktu sistēmā (2. pielikums).
4. 1., 2., 3. vietu ieguvēji saņems diplomus un balvas; pārējie Dalībnieki saņems pateicības un piemiņas balvas.

**IX. CITI NOSACĪJUMI**

1. Izglītības iestāde nodrošina Latvijas Republikas Ministru kabineta noteikumu Nr.492 „Kārtība, kādā nodrošināma izglītojamo drošība izglītības iestādēs un to organizētajos pasākumos” prasības.
2. Konkursa organizatori nodrošina Fizisko personu datu aizsardzības likuma prasības.

I.Butevica 26458467

butevica@inbox.lv

|  |  |  |
| --- | --- | --- |
| SASKAŅOTS |  | SASKAŅOTS |
| Rīgas Interešu izglītības metodiskā centra mūzikas jomas metodiķe I.Godiņa elektroniski akceptēja 2016. gada 5.februārī |  | Rīgas domes Izglītības, kultūras un sporta departamenta Sporta un jaunatnes pārvaldes priekšniece D.Vīksna\_\_\_\_\_\_\_\_\_\_\_\_\_\_\_\_\_\_\_\_\_\_\_2016.gada \_\_\_. \_\_\_\_\_\_\_\_\_\_\_\_\_\_\_\_  |